tartuNLP/wikipedia-smugri-20251201 huggingface dataset:
Automaattinen roskienkeräys

Automaattinen roskienkeräys () tai roskankeruu tarkoittaa tietotekniikassa automaattista muistinhallintamekanismia. Siinä "roskienkerääjä" () pyrkii poistamaan automaattisesti muistista tiedot, joihin sovellus ei tule enää viittaamaan, ja vapauttamaan niiden käyttämän muistitilan uudelleen käytettäväksi. Roskienkeruun keksi John McCarthy vuoden 1959 aikoihin kehittäessään Lisp-ohjelmointikieltään. Lisp-murteiden lisäksi roskienkeruuta käyttävät esimerkiksi Java, OCaml, Python, Perl ja Ruby.
Vastakohtana roskienkeruulle on manuaalinen muistinhallinta, jossa ohjelmoijan tulee itse määritellä milloin aiemmin varattu muisti vapautetaan. Tällaisia kieliä ovat esimerkiksi C ja C++.
Molemmissa on mahdollista käyttää viitelaskentaa seuraamaan milloin varattu muisti voidaan vapauttaa.
Useissa olio-ohjelmointikielissä muistin varaus tehdään olion "konstruktorissa" ja muistin vapauttaminen sen "destruktorissa" (RAII, ). Tällöin roskienkeruumenetelmälle ei ole tarvetta.
Vastakohtana ajonaikaiselle roskienkeruulle on kehitetty käännösaikainen roskienkeruu staattisen analyysin avulla kuten Mercury-kielelle.
Edut ja haitat.
Ilmeinen ja merkittävä etu automaattisessa muistinhallinnassa on ohjelmien helpompi toteuttaminen.
Monet virheet ohjelmissa liittyvät muistinhallintaan, esimerkiksi viittaaminen muistialueeseen joka on jo vapautettu tai viittaaminen muistialueeseen jota ei ole varattu. Molemmissa tapauksissa muistialue voi sisältää epävalidia dataa, joka voi aiheuttaa virhetoiminnon.
Haittana on taas roskienkeruusta johtuva "jätekuorma" (), joka voi joskus olla ongelma. Roskienkeräys on usein aikaa vievä operaatio, jossa kaikki ohjelman muistiviittaukset käydään läpi, ja tämä saattaa viedä jopa sekunteja. Käyttämällä manuaalista muistinhallintaa ohjelmoija voi suunnitella koodin optimaaliseksi muistinhallinnan osalta, koska hän saattaa tietää tarkoin missä vaiheessa muistia tarvitaan milläkin hetkellä.
Mekanismit.
Roskienkeruuseen on erilaisia algoritmeja, jotka eroavat toisistaan tehokkuudeltaan ja monimutkaisuudeltaan. Useiden muiden algoritmien tapaan yksinkertaiset roskienkeruun toteutukset ovat keskimäärin tehokkuudeltaan heikompia kuin monimutkaiset.
Käyttökohteet.
Roskienkeruuta käytetään pääasiassa ohjelman varaaman muistin vapauttamiseen. Roskienkeruu ei koske asioita kuten verkko- ja tiedostokahvoja, graafisen käyttöliittymän komponentteja ja niin edelleen.
Djimi Traoré

Djimi Traoré (s. 1. maaliskuuta 1980 Laval, Ranska) on malilainen jalkapalloilija, pelipaikaltaan puolustaja. Hän pelaa Ranskan Ligue 1:n Olympique de Marseillessa.
Ura.
Traoré aloitti uransa kotikaupunkinsa Lavalin seurassa, mistä hän vuonna 1999 siirtyi 500 000 punnan siirtosummalla Liverpooliin ja oli välissä kauden 2001–2002 lainassa RC Lensissä. Kaudella 2002–2003 hän sai paljon peliaikaa korvatessaan loukkaantunutta Stéphane Henchoz'ta. Kausi 2003–2004 kului pääasiassa reservijoukkueessa ja oli vähällä siirtyä paikallisvastustaja Evertonin riveihin. Rafael Benitezin tultua Liverpoolin manageriksi lähti Traorén ura uuteen nousuun ja hän vakiinnutti pelipaikkansa vasempana laitapuolustajana. Liverpoolissa hän voitti 2001–2002 Charity Shieldin, 2002–2003 Liigacupin ja 2004–2005 Mestarien liigan. Peliaika väheni kuitenkin selvästi kaudella 2005–2006 ja John Arne Riise sekä Stephen Warnock ajoivat peliajassa Traorén ohi.
Kesällä 2006 Traoré siirtyi kahdella miljoonalla punnalla Charltoniin, josta 11 pelatun ottelun jälkeen tammikuussa 2007 Portsmouthin riveihin. Peliaikaa ei Etelä-Englannissakaan tullut juurikaan ja hän jatkoi uraansa kevätkaudella 2008 Stade Rennes'ssä. Helmikuussa 2009 hän siirtyi lainalle Birmingham Cityyn, jossa pelasi kevätkaudella vain kolme ottelua.
Kesäkuussa 2009 Traoré allekirjoitti kaksivuotisen sopimuksen AS Monacon kanssa.
Oulun NMKY

Oulun Nuorten Miesten Kristillinen Yhdistys ry ("Oulun NMKY", "Ynni") on oululainen yleisseura, jonka toimintamuodot ovat urheilu (koripallo, lentopallo, yleisurheilu, suunnistus), musiikki ja partio. ONMKY on perustettu vuonna 1896. Seuran jäsenmäärä on noin 1 200. Kuuluisin Oulun NMKY:n jäsenistä lienee Martti Ahtisaari, joka pelasi Ynnissä koripalloa vuosina 1952–1960.
Menestyneimmät Oulun NMKY:n yleisurheilijat ovat Esko Inkala, Juha Väätäinen ja Pentti Kuukasjärvi.
Oulun NMKY:n alaisuudessa toimii kolme kuoroa, tyttökuoro Oulun Fröökynät, poikakuoro Ynnin Pojat sekä Oulun NMKY:n Mieslaulajat.
Koripallo.
Seuran koripallojoukkue nousi vuonna 1966 pääsarjaan. Joukkue pelasi Mestaruussarjassa vain yhden kauden, sillä se voitti kuusi peliä ja hävisi kaksitoista. I-divisioonassa seura pelasi vuoteen 2004 mennessä kahdeksan kautta. Joukkueen viimeinen divarikausi oli kausi 2004–2005, jolloin se pelasi nimellä Oulu Hitech Basket. Kauden 2010–2011 päätteeksi Oulun NMKY nousi I-divisioonaan kuuden vuoden tauon jälkeen.
Lestijoki

Lestijoki on Lestijoen vesistön laskujoki Keski- ja Pohjois-Pohjanmaalla. Siinä on lukuisia koskia. Joessa on yksi vesivoimala Kannuksessa, Korpelan kylällä. Joki laskee Pohjanlahteen Himangalla.
Maantiede.
Joki saa alkunsa Lestijärven kunnan alueella sijaitsevasta Lestijärvestä. Lestijoki virtaa Lestijärven, Toholammin, Kannuksen, Himangan ja osin Lohtajan läpi laskien Pohjanlahteen Himangalla. Pituudeltaan Lestijoki on noin 110 kilometriä. Joen pudotuskorkeus on noin 140 metriä ja koskia joessa on 50. Joen leveys on 20–40 metriä ja keskisyvyys 1–2 metriä.
Ympäristö.
Lestijoki on ollut meritaimenen lisääntymisjokia. Joessa tapahtuu pienissä määrin myös luontaista lisääntymistä, mutta lisääntyminen on istutusten varassa. Kalastajat ja useat tutkijat ovat olleet sitä mieltä, että meritaimenen kannan vahvistumista on heikentänyt Kannuksen Korpelan kylällä oleva kahdeksan kunnan kuntayhtymän omistama Korpelan voimalaitos, koska taimen ei ole päässyt nousemaan lisääntymisalueille. Vesistön ajoittainen happamuus joen alaosilla on nykyisellään ongelma taimenen lisääntymiselle padon alapuolella. 
Kalatien rakentaminen sisältyi jo vuonna 1925 Korpelan Voimalle myönnettyyn padonrakennuslupaan, mikäli se katsottaisiin tarpeelliseksi. Voimalaitoksen mukaan kalatien rakennus ei ollut tarpeen, mutta syksyllä 2009 Korkein hallinto-oikeus velvoitti Korpelan Voiman rakentamaan kalatien. 300 metrin pituinen kalatie valmistui keväällä 2014 ja mahdollistaa kalojen kulun yläjuoksulle ensimmäistä kertaa yli 80 vuoteen. Sen on tarkoitus helpottaa osaltaan meritaimenen kutu-ongelmaa taimenen päästessä kutemaan joen yläosien pH-arvoiltaan neutraalimpaan ympäristöön.
Länsi-Suomen ympäristökeskus on hakenut Korkeimman hallinto-oikeuden velvoittamana ympäristölupavirastolta lupaa Lestijoen alaosan kalataloudelliseen kunnostukseen. Ympäristökeskus perustelee kunnostuksen tarpeellisuutta vuoden 1908 perkaussuunnitelmalla. Ympäristökeskus ei joidenkin tahojen mukaan kuitenkaan ole ottanut huomioon sitä, että perkaus jätettiin alajuoksun kohdalla lähes kokonaan toteuttamatta, kuten vuoden 1919 toimitusasiakirjasta ilmenee. Osa joen omistajista on lähettänyt asiasta huomautuksen ympäristölupavirastoon. Hankkeen kannattajat ihmettelevät kunnostuksen kohtaamaa vastustusta, koska koskien kunnostus ei heidän mielestään pelkästään palauta perattujen koskien luonnonmukaisuutta, vaan kunnostuksen yhteydessä tehtävä kutusoraikkojen puhdistus ja lisäys antaisi meritaimenelle paremmat kutumahdollisuudet joen alaosilla.
Kalastus.
Lestijokeen istutetaan kirjolohta, harjusta ja joen omaa meritaimenkantaa. Pyyntikokoisena istutetaan lähinnä kirjolohta. Lestijoessa on monia haasteellisia koskia niin perho- kuin virvelikalastajalle.
Työväenyhdistys

Työväenyhdistys on järjestö, joka kuuluu työväenliikkeeseen paikallisena, alueellisena tai työpaikkakohtaisena järjestönä. Työväenyhdistykset ovat kuuluneet useimmiten poliittisiin työväenpuolueisiin, ei ammattiyhdistysliikkeeseen.
Työväenyhdistykset Suomessa.
Työväenyhdistyksiä perustettiin 1800-luvulla edistämään työntekijäin yhteistyötä, parantamaan oloja ja levittämään sivistystä. Suomen ensimmäinen työväenyhdistys oli Viktor Julius von Wrightin vuonna 1883 perustama Helsingin työväenyhdistys. Helsinkiin muodostui myöhemmin myös työväenyhdistysten keskusjohto. Samana vuonna perustettiin myös Vaasan työväenyhdistys. Vuonna 1886 perustettiin Oulun työväenseura ja vuotta myöhemmin Porin, Savonlinnan, Tampereen ja Turun työväenyhdistykset. Niiden alaisuuteen syntyi pian myös ammattiosastoja. Vuonna 1895 Suomessa oli jo yli 30 työväenyhdistystä. Näin syntynyttä porvarillista työväenliikettä kutsuttiin Viktor Julius von Wrightin mukaan wrightilaiseksi työväenliikkeeksi. 
1900-luvun vaihteessa Suomeen perustettiin yhä enemmän tehtaita, mikä synnytti uuden väestöryhmän, palkansaajat. Tämän ryhmän oikeuksia sekä etuisuuksia varten ryhdyttiin perustamaan ensin suurimpiin kaupunkeihin työväenyhdistyksiä ja järjestäytyminen levisi nopeasti kaikkialle maahan. 1900-luvun alussa työväentaloja pystytettiin Suomessa mittava määrä, moniin kuntiin ja pienempiinkin kyliin. Tampereen työväenyhdistys rakennutti Suomen ensimmäisen kivirakenteisen työväentalon, Puistotornin 1900-luvun alussa.
Suomen työväenyhdistykset perustivat ensimmäiseksi työväen valtuuskunnan, joka keskittyi ajamaan äänioikeuden saamista työväestölle, 10-tuntista työpäivää ja yleistä koulupakkoa sekä maksutonta kansakoulupohjaista kouluopetusta. Ohjelmassa oli myös irtolaisten kiinnittäminen maahan ja ammattientarkastajain määrän lisääminen.
Työväenyhdistysten edustajakokoukset (työväen edustajain kokoukset) olivat valtakunnallisia tapaamisia. Kolmannessa työväenedustajain kokouksessa Turussa 1899 perustettiin Suomen työväenpuolue, joka Forssan kokouksessa 1903 muutti nimensä Suomen sosiaalidemokraattiseksi puolueeksi.
1900-luvun alussa työväenliikkeestä tuli maassa merkittävä yhteiskunnallinen vaikuttaja. Työväenyhdistysten ohella maahan syntyi työväenliikkeen muodostamia kulttuurisia yhteisöjä, kuten työväen urheiluseurat (keskusliittoina TUL ja TUK), osuusliikkeet ja ammattiliitot.
Apella

Apella oli antiikin Spartan kansankokous, joka vastasi muiden kaupunkien "ekklesiaa". Kaikki yli 30-vuotiaat miespuoliset Spartan kansalaiset saivat osallistua apellan kokoukseen. Kokouksen puheenjohtajina toimivat aluksi Spartan kuninkaat, mutta myöhemmin tästä tuli eforien tehtävä. Apella valitsi vanhempien neuvoston jäsenet eliniäksi, nimitti virkamiehiä ja määräsi, kumpi kahdesta kuninkaasta oli sodassa ylipäällikkönä. Apellan jäsenillä ei ollut aloiteoikeutta, ja he eivät myöskään saaneet keskustella ehdotuksista. Apella pystyi joko hyväksymään tai hylkäämään huutoäänestyksellä vanhempien neuvoston sille tekemät esitykset. Vanhempien neuvostolla "gerusialla" oli kuitenkin veto-oikeus apellan päätöksiin.
Texas Flood (albumi)

Texas Flood on blues rock -kitaristi ja laulaja Stevie Ray Vaughanin ja hänen yhtyeensä Double Troublen debyyttialbumi, joka julkaistiin 13. kesäkuuta 1983 Epic Recordsin kautta.
Timo Peltomaa

Timo Tapio Peltomaa (s. 26. heinäkuuta 1968 Toijala) on suomalainen entinen jääkiekkoilija. Pelipaikaltaan hän oli laitahyökkääjä. Los Angeles Kings varasi Peltomaan NHL:ään 1988 varaustilaisuuden kahdeksannella kierroksella numerolla 154, mutta hän ei koskaan pelannut NHL:ssä. Suomen maajoukkueessa Peltomaa pelasi 89 maaottelua. Hän edusti Suomea talviolympialaisissa 1992 ja Kanada Cupissa 1991. Hän oli mukana myös vuosien 1991, 1992 ja 1993 MM-kisoissa. Vuonna 1992 Suomi saavutti ensimmäisen MM-mitalinsa voittamalla turnauksessa hopeaa.
Pelaajaura.
Peltomaa aloitti uransa SM-liigassa Tampereen Ilveksessä, jossa hän pelasi kaudet 1987–1995. Tämän jälkeen hän pelasi yhden kauden HPK:ssa, jonka jälkeen kiekkoili kaudet 1996–1998 Saksan DEL-liigassa, ensimmäisen kauden Frankfurt Lionsissa ja toisen Augsburger Panther. Seuraavaksi hän palasi SM-liigaan pelaten kauden Ilveksessä ja kauden 1999–2000 Rauman Lukossa. Kaudet 2000–2002 hän pelasi Ruotsissa Timrå IK:ssa, minkä jälkeen hän pelasi Ilveksessä uransa loppuun saakka kaudet 2002–2005. Peltomaa voitti Ilveksessä SM-liigan jäähykuninkuuden kaudella 1993–1994 118 minuutilla ja 2002–2003 125 jäähyminuutilla. Hän pelasi Ilveksessä numerolla 18 ja HPK:ssa numerolla 81.
Peltomaa nousi Ilveksessä 1980-luvun lopulla kannattajien suosioon räväkän pelityylinsä vuoksi ja olikin koko uransa pidetty pelaaja tamperelaisten keskuudessa. HPK-kaudellaan hänet valittiin fanien suosikkipelaajaksi. Myös Raumalla hän pelasi hyvän kauden vuosituhannen vaihteessa. ”Tinke” Peltomaan bravuuri oli jalkakikka, jota hän viljeli lähinnä hauskuuttakseen yleisöä. Myös hienoista läpiajoista ja rajuista tuuletuksista on jäänyt historiaan monia tarinoita. Peltomaa oli todellinen taistelija ja väriläiskä, mutta myös erittäin kova ja fyysinen voimahyökkääjä. Hän oli myös ensimmäisiä roolipelaajia Pentti Matikaisen silloisessa maajoukkueessa. Kolme maalia vuoden 1992 MM-kisoissa Ron Hextallin taakse toivat miehelle lempinimen ”Kanadan kaataja”.
Pelaajauran jälkeen.
Peliuransa jälkeen Peltomaa on toiminut Ilveksen juniorijoukkueiden apuvalmentajana vuodesta 2011 alkaen.
Peltomaa on jääkiekkoilun ohella toiminut muun muassa ravintolayrittäjänä sekä televisiokommentaattorina. Vuodesta 2008 on Peltomaa toiminut valokuvausalan yrityksen "Valokuvia Timo Peltomaa Oy" toimitusjohtajana. Yritys toimii Tampereen Lielahdessa.
Peltomaa osallistui vuonna 2012 MTV3:lla esitettyyn Mestareiden Mestarit kilpailuun sijoittuen neljänneksi.
Kenny Baker

Kenneth George ”Kenny” Baker (24. elokuuta 1934 Birmingham, Britannia – 13. elokuuta 2016 Manchester, Britannia oli englantilainen näyttelijä ja koomikko, joka esittää "Tähtien sota" -elokuvien R2-D2-droidin. "Jedin paluussa" Bakerilla oli rooli myös ewokina, joka varastaa keisarillisten joukkojen kiiturin.
Baker oli lyhytkasvuinen, ja ennen näyttelijän uraansa hän esiintyi sirkuksessa. Hän esiintyi kuudessa ensimmäisessä "Tähtien sota" -elokuvassa, Anthony Danielsin ohella ainoana. Vuodesta 1997 lähtien Baker teki omaa yhden miehen stand up -show’ta nimeltä "Kenny Baker".
Baker oli naimisissa näyttelijä Eileen Bakerin kanssa vuodesta 1970 tämän kuolemaan vuoteen 1993 saakka. Heille syntyi kaksi lasta.
Baker kuoli elokuussa 2016 pitkälliseen sairauteen.
Strömsholmin linna

Strömsholmin linna () sijaitsee Keski-Ruotsissa Västmanlandin läänissä. Tarkemmin ilmaistuna linna on entisen Kolbäckin pitäjän alueella Strömsholmin taajamassa nykyisessä Hallstahammarin kunnassa. Se on yksi Ruotsin kuninkaallisista linnoista. 
Ensimmäinen linna oli Kustaa Vaasan rakennuttama 1550-luvulla ja se toimi pohjana nykyiselle linnalle. Linna rakennettiin 1669–1674 kuningatar Hedvig Eleonooralle. Suunnittelusta vastasi arkkitehti Nicodemus Tessin vanhempi. 
Kellertävän linnan ulkopuoli edustaa barokkityyliä, kun taas sisustus on kustavilaista. Sisustuksesta vastasi arkkitehti Carl Fredrik Adelcrantz. Linna sisältää merkittävän kokoelman ruotsalaista maalaustaidetta 1600-luvulta. Linnan ylimmissä tiloissa sijaitsee kappeli, joka on rakennettu 1730-luvulla.
Vuodesta 1993 linna on ympäristöineen ollut Statens fastighetsverkin hallinnassa.
Tullgarnin linna

Tullgarnin linna () sijaitsee Södertäljen kunnassa ja Södermanlandin maakunnassa Ruotsissa. Paikalla on sijainnut myös Sture-suvun 1500-luvulla rakennuttama linna, josta on jäljellä vain kellarin seiniä ja vaakunakivi. Magnus Julius De la Gardien omistuksessa vanha linna uudistettiin perusteellisesti 1720-luvulla. Linna edustaa uusklassismia.
De la Gardien pojan Ulrik Gustaf De la Gardien oli pakko myydä linna julkisessa huutokaupassa. Ruotsin kuninkaallisten kesäasuntona se toimi vuodesta 1772 vuoteen 1950. Se toimii edelleen Ruotsin kuninkaallisena linnana. Tullgarnin linna oli kuningas Kustaa V:n suosikkilinna. Kuningas yhdessä puolisonsa Victorian kanssa myös uudisti linnaa runsaasti otettuaan sen kesäasunnoksen vuonna 1881.
Linna on avoinna yleisölle kesäisin ja englantilainen puutarha ympärivuotisesti.
Pulu (albumi)

Pulu on Ismo Alanko Säätiön debyyttialbumi, joka on julkaistu vuonna 1998. Vinyyliformaatissa albumi tuli myyntiin vuonna 2010.
Vuonna 1999 "Pulu" palkittiin Vuoden albumin Emma-palkinnolla.
Luonnossa

Luonnossa on Ismo Alanko Säätiön ensimmäinen live-albumi, ja järjestyksessään toinen albumi. Se julkaistiin vuonna 1999.
Kappaleet.
CD 1
CD 2
Sisäinen solarium

Sisäinen solarium on Ismo Alanko Säätiön toinen studioalbumi. Se julkaistiin vuonna 2000.
Albumi nousi Suomen virallisen listan sijalle 1.
Lasgo

Lasgo on belgialainen elektronista musiikkia tekevä yhtye, joka on perustettu vuonna 2000. Laulaja Evi Goffinin lisäksi yhtyeessä vaikuttavat tuottajat Peter Luts ja Dave McCullen. Lasgo on julkaissut kaksi albumia. Heidän läpimurtohittinsä oli ensimmäiseltä albumilta single "Something", joka nousi listoille monessa maassa, muun muassa Alankomaissa, Saksassa, Espanjassa, Isossa-Britanniassa ja Skotlannissa.
Tomasz Kuszczak

Tomasz Mirosław Kuszczak (s. 20. maaliskuuta 1982 Krosno Odrzańskie, Puola) on puolalainen jalkapallomaalivahti. Hän pelasi vuosina 2004–2019 Englannissa, jossa hän edusti West Bromwichia, Manchester Unitedia, Watfordia, Brightonia, Wolverhamptonia ja Birminghamia.
Kuszczak aloitti ammattilaisuransa puolalaisessa Śląsk Wrocław -seurassa. Sieltä Kuszczak siirtyi saksalaiseen alasarjajoukkueeseen, KFC Uerdingeniin. Kuszczak liittyi Saksan Bundesliigassa pelaavaan Hertha BSC Berliniin vuonna 2000 ja nousi seuran ykkösjoukkueeseen vuonna 2001 pelattuaan yhden vuoden reservijoukkueessa. Kuszczak ei kuitenkaan koskaan pelannut yhtään Bundesliigaottelua Herthassa ja vuonna 2004 hän liittyi Englannin Valioliigassa pelanneeseen West Bromwich Albioniin. Ensimmäisellä kaudellaan hän pelasi kolme Valioliigaottelua, mutta toisella kaudellaan hän nousi joukkueensa ykkösmaalivahdiksi ja pelasi 28 ottelua joukkueen pudotessa Mestaruussarjaan.
15. tammikuuta 2006 Kuszczak esti Wiganin ja WBA:n välisen ottelun viimeisellä minuutilla Jason Robertsin varmalta näyttäneen maalin. Tämän torjunnan valitsivat Ison-Britannian tv-kanava BBC:n Match of the Day -ohjelman katsojat kauden parhaaksi. 
Kuszczak siirtyi WBA:sta Manchester Unitediin 11. elokuuta 2006. Pelaajan rekisteröinnistä aiheutuneista ongelmista johtuen seurat sopivat, että Kuszczak pelasi ensimmäisen kauden Manchesterissa lainalla. Manchester United antoi West Bromwichille rahan lisäksi maalivahti Luke Steelen ja puolustaja Paul McShanen. 2. heinäkuuta 2007 Manchester United ilmoitti, että Kuszczakin siirrosta on tullut pysyvä. Manchester Unitedissa puolalainen toimi lähinnä varamaalivahtina paikkaamassa Edwin van der Saria. Kuszczak torjui ensimmäisessä pelissään Arsenalin Gilberto Silvan rangaistuspotkun.
Kuszczak on pelannut Puolan maajoukkueessa 11 ottelua ja hänestä odotettiin Jerzy Dudekin manttelinperijää maajoukkueeseen. Hän pelasi ensi kerran Puolan paidassa 11. joulukuuta 2003, jolloin hän pelasi nollapelin Maltaa vastaan. Jo sitä ennen hän oli pelannut lukuisia juniorimaaotteluita.
Kuszczak sai kyseenalaista mainetta Puolan ja Kolumbian välisessä ystävyysottelussa 30. toukokuuta 2006: Kuszczak ei saanut kiinni Kolumbian maalivahdin Neco Martínezin omalta rangaistusalueelta potkaisemaa palloa ja näin Martínezista tuli yksi harvoista maalin tehneistä jalkapallomaalivahdeista. Tämän ottelun jälkeen Kuszczak ei paljoa enää päässytkään pelaamaan Puolan maajoukkueessa, vaan hänen paikkansa vei Artur Boruc. Kuszczak oli kuitenkin varamaalivahtina mukana Saksan MM-kisoissa kesällä 2006.
Ruotsin kuninkaalliset linnat

Ruotsin kuninkaalliset linnat ovat Ruotsin kruunun omaisuutta. Linnoja on yhteensä kymmenen kappaletta, ja ne ovat olennainen osa Ruotsin historiaa ja -kulttuuria. Ne sisältävät myös mittaamattoman arvokkaita taide- ja huonekalukokoelmia. Kaikki linnat sijaitsevat lähellä Tukholmaa ja Mälaren-järveä.
Linnoja ylläpitää "Ståthållarämbetet" yhdessä kiinteistöministeriön ja linnanarkkitehtien kanssa. 
Ruotsin kuninkaan tai muiden kuninkaallisten yksityisesti omistamia residenssejä, kuten esimerkiksi Öölannin Sollidenin linnaa, ei virallisesti lasketa kuninkaallisiksi linnoiksi.
Kuninkaalliset linnat Ruotsissa:
Pekka Kainu

Pekka Kainu (s. 20. joulukuuta 1979 Veteli) on uransa lopettanut suomalainen jalkapalloilija. Hän oli pelipaikaltaan oikea laitahyökkääjä.
Kainu on Vetelin Urheilijoiden kasvatti. Hän teki ensiesiintymisensä seuran edustusjoukkueessa Keski-Pohjanmaan Nelosessa 17-vuotiaana kaudella 1997. Kainu pelasi joukkueessa kolmen kauden ajan ja saavutti sarjavoiton viimeisenä vuotenaan. Hän ei kuitenkaan jatkanut VetU:ssa vaan siirtyi Kakkosessa pelanneen Kokkolan Pallo-Veikkojen riveihin. Kainu oli molemmilla kausillaan joukkueensa paras maalintekijä ja kaudeksi 2002 hän teki sopimuksen toisen kokkolalaisjoukkueen, sarjatasoa ylempänä pelanneen Gamlakarleby Bollklubbin kanssa.
Kahden Ykkösessä pelatun kauden jälkeen hän siirtyi Veikkausliigaan nousseeseen Tornion Palloon. Pääsarjadebyyttinsä Kainu pelasi 7. toukokuuta 2004 vierasottelussa FC Lahtea vastaan. Seurahistoriansa ensimmäistä kautta pääsarjatasolla pelannut TP-47 sijoittui kymmenenneksi ja Kainu oli yhdeksällä maalillaan joukkueensa paras maalintekijä yhdessä Keijo Huuskon kanssa. Seuraavalla kaudella hän oli TP-47:n tehokkain pelaaja seitsemällä maalillaan ja neljällä syötöllään, mutta kausi päättyi putoamiseen joukkueen jäädessä viimeiselle sijalle. Kaudeksi 2006 Kainu teki sopimuksen Veikkausliiga-joukkue FC Lahden kanssa. Edustettuaan FC Lahtea kolme vuotta hän siirtyi Vaasan Palloseuraan kaudeksi 2009.
Kainu pelasi seitsemän kautta Veikkausliigassa, kunnes palasi Ykköseen joulukuussa 2010 kahden vuoden sopimuksella Oulun Palloseuran kanssa. Yhteensä hän esiintyi pääsarjatasolla 164 ottelussa ja teki niissä 33 maalia.
Kainu on pelannut kaksi maaottelua Suomen futsalmaajoukkueessa.
Protoindoeurooppalaiset

Protoindoeurooppalaisilla (kantaindoeurooppalaiset) tarkoitetaan indoeurooppalaisen kantakielen hypoteettisia puhujia, esihistoriallista väestöä kuparikaudella noin 4000 eaa. 
Kaikki jollain tavalla vahvat tiedot indoeurooppalaisista perustuvat ensisijaisesti vertailevaan kielitieteeseen ja toissijaisesti arkeologiaan. Indoeurooppalainen kielikunta, kuten monet muutkin kielikunnat, ei ole geneettisesti yhtenäinen kokonaisuus, eivätkä sellainen välttämättä olleet protoindoeurooppalaisetkaan. Seuraavat käsitykset on laajasti hyväksytty, mutta nekin ovat rekonstruktioihin perustuvia hypoteeseja.
Kantaindoeurooppalaiset olivat patrilineaarinen yhteisö, luultavasti puolipaimentolaisia, jotka saivat elantonsa karjan- ja lampaidenkasvatuksesta. Heillä oli hevosia ja naudalla oli tärkeä rooli niin uskonnossa, mytologiassa kuin käytännön elämässä. Heillä oli monijumalainen uskonto, jossa keskeistä olivat uhrausriitit ja jota luultavasti johti pappiskasti. Kurgaanihypoteesin mukaan vainajat haudattiin maakumpuihin. Tärkeät henkilöt haudattiin omaisuutensa ja mahdollisesti myös palvelijoidensa ja vaimojensa kanssa (ihmisuhrit). 
Indoeurooppalaisilla on todisteita sakraalisesta kuninkuudesta, joka antaa olettaa, että heimopäällikkö oli samalla ylipappi. Monet indoeurooppalaiset kansat tuntevat jaon kolmeen luokkaan: papistoon, sotureihin ja talonpoikiin. Georges Dumézil on olettanut jaon olleen alkuindoeurooppalainen. Mikäli erillinen soturiluokka oli, se luultavasti käsitti naimattomia nuoria miehiä. Useiden indoeurooppalaisten kansojen initiaatioriitit antavat olettaa, että soturiluokka identifioi itsensä susiin tai koiriin.
Teknologisesti rekonstruktiot viittaavat varhaiseen pronssikauteen: pronssia käytettiin työkaluihin ja aseisiin. Hopea ja kulta olivat tunnettuja. Lampaita pidettiin villan takia ja kudontaa harjoitettiin kankaiden tuottamiseen. Pyörä oli tunnettu, ja sitä käytettiin ainakin härkävetoisissa vaunuissa, ja myöhempi kantaindoeurooppalainen sotaväki on saattanut käyttää myös hevosten vetämiä vaunuja.
Marlon Harewood

Marlon Harewood (s. 25. elokuuta 1979 Hampstead, Lontoo, Englanti) on englantilainen jalkapalloilija, joka pelaa Englannin mestaruussarjaa Hartlepoolissa.
Harewood pelasi Nottingham Forestissa vuodesta 1996 lähtien. Vuonna 1998 hän oli lainassa Valkeakoskella FC Hakassa, missä hän voitti sekä Veikkausliigan mestaruuden että Suomen Cupin. Vuonna 1999 hän oli lainassa Ipswichissä. Nottinghamista Harewood siirtyi West Hamiin 500 000 punnalla marraskuussa 2003. Vuonna 2007 hän siirtyi Aston Villaan. Vuonna 2010 hän liittyi Blackpooliin. Harewood teki kaksi maalia Blackpoolin Valioliiga-debyytissä Wiganin verkkoon. Heinäkuussa 2011 hän siirtyi kiinalaiseen Guangzhou R&amp;F:ään, josta palasi jo tammikuussa 2012 tuttuun Nottingham Forestiin. Tammikuussa 2014 hän siirtyi 
Hartlepool Unitediin pelattuaan sitä ennen myös Barnsleyssä ja Bristol Cityssä.
Ving Rhames

Irving ”Ving” Rhames (s. 12. toukokuuta 1959) on yhdysvaltalainen näyttelijä. 
Rhames syntyi New Yorkissa ja kasvoi Harlemissa. Hän oli koulussa hyvä oppilas, ja menestys opinnoissa piti hänet poissa kaduilta, toisin kuin muut kaverit. Rhames suoritti lukion New York High School of Performing Artsissa, opiskeli näyttämötaidetta Juilliardissa ja aloitti uransa New Yorkissa teatterissa. Hänen ensimmäinen näytelmänsä Broadwaylla oli nimeltään "The Winter Boys" vuonna 1984.
Los Angelesissa asuvalla Rhamesilla on kolme lasta avioliitosta Deborah Reedin kanssa. He menivät naimisiin vuonna 2000. Sitä ennen Rhames oli ollut kertaalleen naimisissa.
Lennart Carleson

Lennart Carleson (s. 1928) on ruotsalainen matematiikan emeritusprofessori Kungliga tekniska högskolanissa. Hän on tutkinut muun muassa Fourier-muunnoksia ja todistanut Carlesonin koronalauseen (1962).
Lennart Carleson sai Abelin palkinnon vuonna 2006. Hän on saanut Wolfin palkinnon matematiikassa John G. Thompsonin kanssa vuonna 1992. Vuosina 1979–1982 Carleson toimi matemaatikkojen kansalaisjärjestön "International Mathematical Unionin" (IMU) puheenjohtajana. Hänet kutsuttiin Suomen Tiedeseuran ulkomaiseksi jäseneksi vuonna 1980. Hän on ollut Academia Europæan jäsen vuodesta 1993.
Antti Siirala

Antti Aleksi Siirala (s. 16. toukokuuta 1979 Helsinki) on suomalainen pianisti, joka on tunnettu erityisesti Brahms- ja Beethoven-esityksistään. Hän on levyttänyt Brahmsin 3. pianosonaatin op. 5 f-molli ja valssit op. 39 sekä eri säveltäjien Schubert-sovituksia. Sekä Brahms- että Schubert-levytykset valittiin ”Editors choice” -levytyksiksi arvostetussa Gramophone-lehdessä. Siirala on opiskellut Sibelius-Akatemiassa muun muassa Hui-Ying Liu-Tawaststjernan, professori Matti Raekallion ja professori Ivari Iljan johdolla. Siirala valmistui musiikin maisteriksi keväällä 2003.
Antti Siiralan uralle on mahtunut monta kansainvälisen pianokilpailun voittoa: Beethoven-kilpailun voitto 1997, Lontoon pianokilpailun voitto 2000, Dublinin pianokilpailun voitto 2003 ja Leedsin pianokilpailun voitto 2003. Hän oli Beethoven-kilpailun nuorin osanottaja ja hänelle myönnettiin erikoispalkinto parhaasta myöhäissonaatin (Hammerklavier) esityksestä. Hän oli Dublinin kilpailun historiassa ensimmäinen pianisti, jonka kohdalla tuomaristo on ollut yksimielinen ja sai lisäksi palkinnon parhaasta Mozart-esityksestä. Hän voitti Leedsin kilpailussa myös yleisöäänestyksen.
Siirala on esiintynyt monissa kuuluisissa musiikkisaleissa. Näihin lukeutuvat Wienin Musikverein ja Konzerthaus, Lontoon Queen Elizabeth Hall ja Wigmore Hall, Milanon Sala Verdi, Münchenin Herkulessaal ja Pietarin Filharmonia. Siirala on myös esiintynyt säännöllisesti monilla festivaaleilla kuten Roque d´Anthonerin ja Ruhrin pianofestivaaleilla, Marlboro-festivaaleilla ja Dusznikin Frédéric Chopin -festivaaleilla.
Hän on myös esiintynyt monien kuuluisien kapellimestarien kuten Neeme Järven, Esa-Pekka Salosen, Jukka-Pekka Sarasteen, Sakari Oramon, Osmo Vänskän, Eri Klasin ja Mikko Franckin johdolla sekä muun muassa Birminghamin ja Detroitin sinfoniaorkesterin, Krakovan ja Varsovan filharmonisen orkesterin, Hallé Orchestran, Kymi Sinfoniettan, Tapiola Sinfoniettan, RSO:n, Belgian kansallisorkesterin, English Chamber Orchestran sekä Wienin kamariorkesterin solistina.
Antti Siirala toimi 2007–2008 maailmankuulun Juilliard School of Musicin pianonsoiton assistenttina. Hän työskenteli vuodesta 2013 Saksassa professorina Hochschule für Musik und Theater Münchenissä. Taideyliopiston Sibelius-Akatemian pianomusiikin professorina Siirala aloittaa elokuun alussa 2021.
Antti Siirala on Tuomas Holopaisen pikkuserkku, ja hänellä on paljon muitakin muusikkosukulaisia. Hänen vanhempansa ovat viulisti Merit Palas ja pianisti Jussi Siirala.
Malesian Grand Prix

Malesian Grand Prix oli Malesiassa järjestetty Formula 1 -sarjan osakilpailu.
Malesian Grand Prix ajettiin modernilla Hermann Tilken suunnittelemalla Sepang International Circuit -moottoriradalla noin 40 kilometrin päässä Kuala Lumpurista. Se järjestettiin ensimmäisen kerran vuonna 1999 ja viimeisen kerran vuonna 2017. Kilpailun erikoisuutena oli kostean kuuma, mutta vaihteleva sää.
Ensimmäisen Malesian GP:n voitti Ferrarilla ajanut Eddie Irvine. Kimi Räikkönen ajoi vuoden 2003 kilpailussa Formula 1 -uransa ensimmäiseen voittoon.
Lesothosaurus

Lesothosaurus (nimen merkitys: ”Lesothon matelija”) on sukupuuttoon kuollut dinosaurussuku, joka eli varhaisjurakaudella noin 190 miljoonaa vuotta sitten Afrikan etäläosissa.
Kuvaus.
"Lesothosaurus" oli pienikokoinen dinosaurus, se oli vain noin metrin pitkä. Sillä oli pitkät takaraajat, joiden ansiosta se oli varsin nopea juoksija. Pitkä häntä tasapainotti juoksua. Eturaajat olivat varsin lyhyet. "Lesothosaurus" käytti ravintonaan lehtiä ja muuta kasvillisuutta. Se pystyi pureskelemaan sitkeitä lehtiä nuolenkärkiä muistuttavilla hampaillaan ja leikata kasveja pienellä terävällä nokkallaan. "Lesothosauruksella" oli myös suuret silmät.
Luokittelu.
"Lesothosaurus" luokiteltiin alun perin ornitopodeihin, mutta nykyään sitä pidetään basaalisena eli ”primitiivisenä” linnunlantioisten tai Neornithischia-ryhmän edustajana. Vaihtoehtoisesti se saattoi olla basaalinen tyreofori. "Fabrosaurus", eräs toinen pieni dinosaurus, muistutti paljon "Lesothosaurusta", ja jotkut tutkijat uskovat näiden kuuluvan samaan sukuun. Asiasta ei kuitenkaan voida saada varmuutta, sillä "Fabrosaurus" tunnetaan liian niukista jäänteistä, vain leukaluusta ja muutamasta hampaasta. Jos ne kuuluvat samaan sukuun, sukua pitäisi kutsua "Fabrosaurukseksi", sillä se nimettiin ensin, vuonna 1964. Vuonna 2005 nimetty "Stormbergia" saattaa olla täysikasvuinen "Lesothosaurus".
Javier Cercas

Javier Cercas (s. 1962 Ibahernando, Cáceresin maakunta, Espanja) on espanjalainen kirjailija. Hän on toiminut espanjalaisen kirjallisuuden professorina Gironan yliopistossa vuodesta 1989, sekä työskennellyt 1980-luvulla kaksi vuotta luennoitsijana Illinoisin yliopistossa Urbana-Champaignissa, Yhdysvalloissa. Cercas myös kirjoittaa usein Espanjan laajalevikkisimpiin sanomalehtiin kuuluvan "El Paísin" katalaaninkieliseen painokseen ja sunnuntailiitteeseen.
Cercasin ensimmäinen teos oli vuonna 1987 julkaistu novellikokoelma "El móvil", mutta kuuluisuuteen hän nousi vasta vuoden 2001 menestysromaanillaan "Soldados de Salamina". Espanjan sisällissotaan liittyvä romaani ilmestyi suomeksi nimellä "Salamiin soturit" vuonna 2003. Romaanista on myös tehty elokuvafilmatisointi, joka sai kahdeksan Goya-ehdokkuutta ja palkittiin parhaasta kuvauksesta. "La velocidad de la luz" suomennettiin vuonna 2007 nimellä "Valon nopeus".
Mika Pulkkinen

Mika Pulkkinen (s. 29. joulukuuta 1972 Kotka) on uransa lopettanut suomalainen jalkapalloilija. Hän oli pelipaikaltaan keskikenttäpelaaja, joka tunnettiin vapaapotkuistaan.
Pulkkinen edusti urallaan Kotkan Työväen Palloilijoita, TP-Seinäjokea, Heerenveeniä, SW Bregenziä, Atlantista, Allianssia ja FC KooTeePeetä. Hän pelasi urallaan 81 Veikkausliiga-ottelua, joissa teki yhdeksän maalia. Kaudella 2007 Pulkkinen oli mukana nostamassa KTP:n Kakkoseen.
Tammikuusta 2017 lähtien hän on toiminut Hämeenlinnan Jalkapalloseuran valmennuspäällikkönä.
Champagne Supernova

Champagne Supernova on rock-yhtye Oasiksen kappale ja single. Single julkaistiin 13. toukokuuta 1996 ainoastaan Australiassa ja Yhdysvalloissa. Merkittävin listasijoitus oli Australian singlelistan sija 26. Singlellä on kappaleen alkuperäinen ja hieman lyhyempi radio edit -versio sekä b-puolena debyyttialbumilta "Definitely Maybe" poimittu "Slide Away". Champagne Supernova -raidalla vierailee kitarassa The Jam -legenda Paul Weller. Kappale on yhtyeen entisen rytmikitaristin Paul Arthursin lempikappaleita, joka oli jopa ollut niin liikuttunut kappaleesta, että oli itkenyt kappaleen nauhoituksissa.
Kappaleet.
Kaikki kappaleet kirjoittanut Noel Gallagher, ellei toisin mainita.
Morning Glory (kappale)

”Morning Glory” on brittiläisen Oasis-rockyhtyeen kappale heidän vuonna 1995 ilmestyneeltä toiselta albumiltaan "(What’s the Story) Morning Glory?". Kappale julkaistiin Australiassa singlenä 15. syyskuuta 1995 ja se sijoittui parhaimmillaan Australian singlelistan sijalle 25. Singlen b-puolia ovat ”It’s Better People”, "The Masterplan" -kokoelmaltakin löytyvä ”Rockin’ Chair” ja ”Live Forever” -hittikappaleen liveversio. Noel Gallagher on maininnut ”Morning Gloryn” olevan kyyninen kappale huumeista, pääasiassa kokaiinista.
Kappaleet.
Kaikki kappaleet kirjoittanut Noel Gallagher, ellei toisin mainita.
Gareth Southgate

Gareth Southgate (s. 3. syyskuuta 1970 Watford, Englanti) on englantilainen jalkapallovalmentaja ja entinen puolustaja. Hän toimi vuosina 2016–2024 Englannin maajoukkueen päävalmentajana.
Ura pelaajana.
Southgate aloitti ammattilaisuransa 1989 Crystal Palacessa keskikenttäpelaajana. Hän pelasi seurassa neljän kauden aikana 151 ottelua ennen siirtymistään vuonna 1995 Aston Villaan 2,5 miljoonan punnan siirtosummalla. Villassa hän vakiinnutti heti paikkansa puolustuksessa. Vuonna 2000 hän ilmaisi halukkuudestaan siirtyä johonkin parempaan seuraan. Vuonna 2001 hän siirtyi nykyiseen seuraansa ja nousi vuonna 2002–03 seuran kapteeniksi. Helmikuussa 2004 hän voitti joukkueessa Liigacupin. 
Englannin maajoukkueessa Southgate esiintyi ensi kerran Portugalia vastaan vuonna 1996. Hän pelasi myös saman vuoden EM-kotikisoissa, missä hän välieräottelussa Saksaa vastaan epäonnistui rangaistuspotkussa ja pudotti Englannin jatkosta. Hän pelasi maajoukkueessa myös 1998 MM-kisoissa ja 2000 EM-kisoissa. Kaikkiaan hän on pelannut maajoukkueessa 57 ottelua ja tehnyt niissä kaksi maalia.
Ura valmentajana.
Keskiviikkona 7. kesäkuuta 2006 Southgate nimettiin Middlesbroughin valmentajaksi. Hänellä ei kuitenkaan ole valmentajatutkintoa, eikä Valioliigan sääntöjen mukaan ilman tutkintoa oleva valmentaja saa olla toimessaan kuin 12 viikkoa. Middlesbrough kritisoi liigan sääntöjä, koska ammattilaispelaajana Southgatella ei ole ollut aikaa tutkinnon suorittamiseen. 
Debyyttikaudellaan Southgate luotsasi Boron Valioliigassa sijalle 12 ja Arsène Wenger nosti hänet yhdeksi mahdolliseksi kandidaatiksi Englannin maajoukkuevalmentajaksi Steve McClarenin potkujen jälkeen.
Kausi 2007/08 ei ollut yhtä hohdokas ja Boro taisteli Southgaten opeilla putoamista vastaan. Lopulta sijoitus oli kuiten 13:s ja eroa putoamisviivaan kertyi kuusi pistettä. Southgate sai jatkaa kauden jälkeen tehtävässään ja syyskuussa 2008 hänestä tuli ensimmäinen Boro-valmentaja sitten Terry Venablesin vuonna 2001, joka on saanut Kuukauden valmentaja -palkinnon.
Kaudella 2008/09 Southgaten sädekehä koki suuren kolauksen, kun nuori ja lupaava Boro vajosi putoamiskamppailuun. Loppuun asti epätoivoista taistelua sarjapaikkansa puolesta käynyt seura koki lopulta Newcastle Unitedin ja West Bromwich Albionin kohtalon ja putosi Valioliigasta. 
Southgate sai putoamisesta huolimatta jatkaa Boron peräsimessä ja hänen johdollaan seura aloitti kautensa Mestaruussarjassa hyvin. Hän sai kuitenkin lokakuun lopulla 2009 yllätyspotkut tehtävistään vaikka Boro oli juuri kaatanut Derbyn 2–0 ja katkaissut neljän ottelun tappioputkensa. 
Elokuussa 2013 Southgatesta tuli kolmivuotisella sopimuksella Englannin U21-maajoukkueen päävalmentaja. Sam Allardycen erottua Englannin A-maajoukkueen päävalmentajan paikalta 27. syyskuuta 2016 korruptiosyytösten vuoksi nousi Southgate väliaikaiseksi päävalmentajaksi. Marraskuun lopulla hänet nimitettiin vakinaiseksi päävalmentajaksi nelivuotisella sopimuksella.
Valo (elokuva)

Valo on vuonna 2005 valmistunut Kaija Juurikkalan ohjaama elokuva, joka on dramatisoitu Aleksanteri Ahola-Valon "Koulupojan päiväkirjojen" pohjalta. Ahola-Valosta käytetään elokuvassa nimeä Valo Ahola. 
Elokuvan alussa on viitteellinen kuvaus Pietarissa vuonna 1905 tapahtuneesta verisunnuntaista, joka oli Aleksanteri Ahola-Valon elämänkatsomuksen ja toiminnan lähtökohta.
Juoni.
Elokuva kertoo 9-vuotiaan Valo Aholan elämästä Pietarin eteläpuolella sijaitsevassa Viiritsan kylässä tsaari Nikolai II:n hallinnon alaisuudessa. Valo Ahola ystävineen perustaa Viiritsaan lasten omatoimikoulun, jota he kutsuvat leikkikouluksi. Koulun toiminta kuitenkin herättää niin tsaarin hallinnon kuin lähiympäristönkin vastustusta. Sen jälkeen elokuvan Valo on joutua nuorten vankilaan. Dramaattisten vaiheiden jälkeen Valo Ahola ja lapset voittavat aikuiset ja koulu avataan uudestaan. Elokuva kuvaa lasten omaa taistelua koulutukseen ja korostaa lasten oikeuksia.
Isoanopinkieli

Isoanopinkieli ("Sansevieria trifasciata") on kotoisin trooppisesta Länsi-Afrikasta, tarkemmin Nigeriasta Kongon demokraattiseen tasavaltaan. Isoanopinkieli on jäykkä- ja terävälehtinen ainavihanta kasvi, jota käytetään yleisesti huonekasvina.
Tuntomerkit.
Anopinkielen lehdet ovat yleensä vihreät, mutta on myös muunnoksia, joilla lehdet ovat keskeltä tummanvihreät, reunoilta vaaleammat. Kaikilla lajikkeilla on lehdissä vihreää raidoitusta. Suosituimpia lajikkeita on kaksivärinen, koska sillä katsotaan olevan enemmän koristearvoa. Anopinkieli lukeutuu viherkasveihin, joten sitä kasvatetaan ulkomuodon ja lehtien vuoksi, eikä esimerkiksi kukkien.
Anopinkieli voi kukkia, mutta kukat ovat pienet ja ne erittävät runsaasti tahmeaa nestettä. Kasvin juurelle muodostuva kukkavarsi kasvaa n. 15–20 cm pitkäksi, kukat ovat valkoiset. Miekkamaiset teräväkärkiset lehdet ovat yleensä leveydeltään 5–6 cm ja 70–90 cm pitkät, mutta voivat kasvaa jopa 120 cm:n pituisiksi.
Isoanopinkielestä on jalostettu useita lajikkeita, mm. pienikokoinen anopinhammas ("Sansevieria trifasciata" ’Hahnii’) ja keltareuna-anopinkieli ("Sansevieria trifasciata" ’Laurentii’).
Hoito.
Anopinkieli on suosittu huonekasvi, koska se kestää epäsäännöllistä kastelua ja huonoja valaistusoloja, ja tällaisena se sopii hyvin aloittelijallekin. Kasvi on hyvin vastustuskykyinen tuholaisia vastaan. Kastelu tulee suorittaa harkiten ja kohtuudella, parin viikon välein. Erityisesti tulee välttää liiallista kastelua, jota kasvi kestää huonosti. Paikaksi anopinkielelle tulee valita aurinkoinen tai puolivarjoinen paikka. Mietoa lannoitetta voi antaa parin viikon välein.
Anopinkieltä lisätään lehdestä leikatuista paloista, jotka lähtevät helposti kasvuun. Lehdenpalat on kätevää juurruttaa vesilasissa ja istuttaa sen jälkeen multaan.
Kyky puhdistaa ilmaa.
Poiketen useimmista muista huonekasveista anopinkieli on aktiivisimmillaan öisin, ilmiö tunnetaan CAM-yhteyttämisenä. Se tuottaa happea ja poistaa ilmasta hiilidioksidia. Isoanopinkieli kykenee poistamaan kemiallisia kaasuja huoneilmasta jonkin verran.
Ilpo Koskela

Ilpo Kaarlo Koskela (29. tammikuuta 1945 Janakkala – 9. elokuuta 1997 Padasjoki) oli suomalainen jääkiekkopuolustaja. Koskela pelasi neljät MM-kisat ja kaksi kertaa olympialaisissa. Ilpo Koskela pelasi yhteensä 112 maaottelua tehoin 12+13. Koskela voitti yhden Suomen mestaruuden ja pelasi 349 ottelua jääkiekon SM-sarjassa ja -liigassa tehden pisteet 67+82.
Ura.
Koskela aloitti peliuransa Lahden Reippaassa vuonna 1965. Lahtelaisten suurimmat tähdet Koskela ja Lauri Mononen siirtyivät 1969 Aimo Mäkisen Jokereihin. Vuotta myöhemmin Reipas putosi SM-sarjasta. Koskela pelasi Jokereissa kuusi kautta, kunnes palasi kolmeksi kaudeksi Lahteen. 
Koskela oli vuoden 1971 MM-kisoissa Suomen paras pistemies tehoilla 6+1 ja hänet valittiin ensimmäisenä suomalaisena kisojen All Stars -kentälliseen ja parhaaksi puolustajaksi.
Vuonna 1971 Ilpo Koskela sijoittui MM-menestyksensä siivittämänä Vuoden urheilija -äänestyksessä kuudenneksi. Kyseessä oli ensimmäinen kerta, kun jääkiekkoilija kelpuutettiin listan kärkikymmenikköön.
Will.i.am

William James Adams (s. 15. maaliskuuta 1975 Los Angeles, Kalifornia), taiteilijanimeltään will.i.am, on yhdysvaltalainen rap-artisti, laulaja, musiikkituottaja, näyttelijä ja hip hop -yhtye The Black Eyed Peasin yksi perustajajäsenistä. Hän on myös yhtyeeseen kuuluvan apl.de.apin lapsuudenystävä.
Will.i.am on juuriltaan jamaikalais-yhdysvaltalainen. Hän kävi Palisades High Schoolia ja valmistui vuonna 1993. Hän on myös laulanut amerikkalaiseen "Samurai Jack" -sarjaan tunnusmusiikin, kuten myös animaatiosarja "Dexterin laboratorioon". Hän esiintyy myös ohjaajana "The Sims" -pelisarjan osassa . Will.i.am on myös julkaissut oman vaatemerkkinsä nimeltä i.am.clothing.
Will.i.am kärsii tarkkaavaisuus- ja ylivilkkaushäiriöstä.
Musiikki.
Alun perin will.i.am oli Eazy-E:n Ruthless Recordsin sanoittaja ja tuottaja. Nykyään hänen levy-yhtiönään on A&amp;M Records. Will.i.am on tuottanut pääosin kaikki The Black Eyed Peasin albumit.
Vuonna 2004 hän teki kappaleen "Go""" videopeliin "Madden NFL 2005", joka kuullaan myös pelissä "NBA Live 2005". Seuraavana vuonna will.i.am levytti kappaleen "I Am Somebody" kitaristi Carlos Santanan kanssa tämän levylle "All That I Am".
Vuoden 2008 presidentinvaalissa will.i.am osoitti tukensa Barack Obamalle. Helmikuussa 2008 hän julkaisi kappaleen "Yes We Can", jossa on otteita Obaman puheista. Kappaleesta tuli nopeasti hitti internetissä. Marraskuussa hän julkaisi kappaleen "It's A New Day", joka juhlistaa Obaman valintaa Yhdysvaltain presidentiksi. Will.i.am on ollut myös ääninäyttelijänä elokuvissa "Rio" ja "Madagaskar".
Will.i.am aiheutti kohua vuonna 2013 varastettuaan trance-tuottajien Mat Zon ja Artyn kappaleen nimeltä "Rebound". Hän oli kopioinut kappaleen luvatta suoraan alkuperäisestä ja lisännyt Chris Brownin laulun sen päälle.
Black Eyed Peas.
Will.i.am ja apl.de.ap tutustuivat jo kouluikäisinä 1980-luvun lopussa ja alkoivat yhdessä tehdä rappia. He esiintyivät parissakin eri ryhmässä ennen nimen vaihtamista Black Eyed Peasiksi. Tuolloin kaksikko kuului jo hip hopin arvostettuihin ammattilaisiin, ja mukaan BEP:iin otettiin Taboo. Black Eyed Peas yhdistelee taidokkaasti hip hopia, poppia, funkia ja R&amp;B:tä. Yhtyeessä on laulanut myös Fergie joka on julkaissut myös oman "The Dutchess" -albuminsa.
Paul Anka

Paul Albert Anka OC (s. 30. heinäkuuta 1941 Ottawa) on kanadalaissyntyinen yhdysvaltalainen laulaja. Hänen ensimmäinen hittinsä oli "Diana" vuodelta 1957. Ankan muita tunnettuja lauluja ovat muun muassa "You Are My Destiny", "Adam and Eve" ja "Put Your Head On My Shoulder".
Ura.
1950-luvun lopulla Anka oli kuuluisa teinitähti. Omien hittilevyjensä lisäksi Anka on tehnyt erittäin suosittuja lauluja myös muille esiintyjille. Niitä ovat muun muassa Tom Jonesille tehty "She's a Lady" (1971), joka on yksi Jonesin suurimmista hiteistä, Frank Sinatralle tehty "My Way" (1968), jonka sanat ovat Ankan, sekä Buddy Hollyn levyttämä "It Doesn't Matter Anymore".
Anka teki musiikin elokuvaan "Atlantin valli murtuu" (1962) ja näyttelee siinä yhdysvaltalaista sotilasta.
Vuonna 1990 Anka sai Yhdysvaltojen kansalaisuuden. Hän on edelleen hyvin suosittu vanhempiensa kotimaassa Libanonissa.
Yksityiselämä.
Anka oli avioliitossa Anne De Zoghebin kanssa 1963–2000. De Zoghebin isä oli libanonilainen diplomaatti kreivi Charles de Zogheb. Anka ja De Zogheb tapasivat Puerto Ricon San Juanissa vuonna 1962. Anne De Zogheb on ranskalaista ja egyptiläistä taustaa.
Pariskunta avioitui Pariisin Orlyn lentoasemalla. Heillä on viisi tytärtä Amelia, Anthea, Alicia, Amanda (naimisissa Jason Batemanin kanssa) ja Alexandra.
Anka meni uudelleen naimisiin ruotsalaisen Anna Yeagerin kanssa kesällä 2008 ja heillä on yhteinen poika Ethan (s. 2005). Pari erosi vuonna 2010.
Paul Anka on antiokkiittikristitty.
Esiintymiset Suomessa.
Suomessa Paul Anka on käynyt esiintymässä Linnanmäellä vuonna 1959, Lappeenrannassa vuonna 1989, Pori Jazzissa 2007 ja 2012, Tampereella 2008 sekä kahdessa konsertissa 2009. Hän oli myös mukana Juha Tapanisen ohjaaman elokuvan "Iskelmäprinssi" (1991) Las Vegas -kohtauksessa. Elokuvan lopussa on arkistokuvaa Ankan esiintymisestä Linnanmäellä. Taustamusiikkina Anka esittää elokuvassa kappaleensa "How Long".
Ronnie Coleman

Ronald Dean ”Ronnie” Coleman (s. 13. toukokuuta 1964 Monroe, Louisiana) on yhdysvaltalainen kehonrakentaja, joka on yksi kaikkien aikojen menestyneimmistä kehonrakentajista. Lapsena hän asui paikkakunnalla nimeltä Bastrop, Louisiana. Nykyisin hän asuu Arlingtonissa, Texasissa. Hänellä on vaimo (Rouaida Christine Achkar) ja kaksi tytärtä (Jamilleah ja Valencia Daniel). Coleman harjoittelee paikallisella Metroflex-kuntosalilla. Ammatiltaan hän on poliisi, tosin hän on toiminut ammattilaiskehonrakentajana jo vuosia. Coleman on 180 cm pitkä ja on painanut suurimmillaan noin 150 kg.
Ron oli jo nuorena ikätovereitaan suurempi ja vahvempi, mikä sai hänet kiinnostumaan lajeista jotka vaativat lihaksia ja voimaa. Hän pelasi High School -aikoinaan amerikkalaista jalkapalloa ja otti ensiaskeliaan kehonrakennuksessa. Vuonna 1998 Coleman voitti ensimmäisen Mr. Olympia -tittelinsä. Siitä alkoi hänen valtakautensa kehonrakennuksen huipulla. Vuosina 1998–2005 Coleman voitti kaikki Mr. Olympia -tittelit. Kahdeksannen Mr Olympia -tittelinsä ”Big Ron” voitti vuonna 2005, Lee Haney on ainoa, jolla on yhtä paljon voittoja (vuosina 1984–1991). Colemanilta jäi yhdeksäs Mr. Olympia -titteli saavuttamatta, Mr. Olympia 2006 -tapahtumassa Las Vegasissa, jossa Jay Cutler vei voiton.
Coleman kertoi joulukuussa 2019 lehtihaastattelussa käyttäneensä kehonsa rakentamiseen anabolisia steroideja, jotka hän sai lääkärin kirjoittamalla reseptillä ja haki ne apteekista. Colemanin molemmissa lonkissa on proteesi, minkä lisäksi hän on ollut useissa selkäleikkauksissa, joiden seurauksena hänen on täytynyt opetella kävelemään uudestaan. Ronnie Coleman: The King -tv-dokumentissa hän kertoi käyttävänsä runsaasti opioideja kipuihinsa.
Annansilmä

Annansilmä eli joulubegonia ("Begonia" × "cheimantha", syn. "Begonia dregei" × "socotrana") on perinteinen kukkiva huonekasvi, joka kuuluu laajaan begonioiden ("Begonia") sukuun. Se on alkuperältään eteläafrikkalaisen pullobegonian ("Begonia dregei") ja sokotranbegonian ("Begonia socotrana") risteymä. Koska se on kotoisin eteläiseltä pallonpuoliskolta, se saadaan kukkimaan syystalvella aina jouluun asti. Kukat ovat aniliininpunaiset ja niissä on keltainen keskusta. Lehdet ovat tummanvihreät.
Annansilmä on yksi vanhimmista viljellyistä begonialajeista. 
Suomalaiset sokeat ja näkövammaiset käsityöntekijät markkinoivat tuotteita Annansilmät-tuotemerkillä.
Marko Tyyskä

Marko Tyyskä (s. 28. joulukuuta 1986 Hamina) on uransa lopettanut suomalainen jalkapalloilija, joka on edustanut muun muassa FC KTP:tä. Hän on pelipaikaltaan puolustava keskikenttäpelaaja tai keskuspuolustaja.
Tyyskä on aikaisemmin kuulunut Suomen alle 17-, 18- ja alle 21-vuotiaiden maajoukkueeseen. Hän kuului alle 17-vuotiaiden MM-kisoissa joukkueen kapteenistoon. Ensiesiintymisensä Veikkausliigassa hän teki 16-vuotiaana kaudella 2003 ja pelasi 21-vuotiaana 27. huhtikuuta 2008 sadannen liigaottelunsa, ollen yksi nuorimmista pelaajista, joka on saavuttanut kyseisen merkkipaalun. Kaiken kaikkiaan hän on pelannut 124 liigaottelua FC KooTeePeen joukkueessa ja tehnyt niissä kolme maalia. Ennen FC KooTeePeetä Tyyskä on pelannut juniorina Haminan Pallo-Kissoissa, Kotkan Jäntevässä ja Kotkan Työväen Palloilijoissa.
Adobe Shockwave

Adobe Shockwave (aiemmin Macromedia Shockwave) oli Macromedian ja myöhemmin Adoben kehittämä teknologia, jonka avulla Internet-sivut voivat sisältää multimediaobjekteja. Shockwave tuki ääntä, kuvaa, animaatiota ja kykeni ottamaan komentoja esimerkiksi käyttäjän hiiren painalluksista. Ensimmäinen versio teknologiasta julkaistiin vuonna 1995, ja sovelluksen tuki Windowsille päättyi 9. huhtikuuta 2019.
Shockwave-tiedostot olivat .DIR, .DXR ja .DCR-päätteisiä. Niitä luotiin Adobe Director -nimisellä ohjelmalla. Ennen kuin tiedostot voitiin lisätä Internet-sivulle, ne täytyi pakata "Afterburner-"nimisellä ohjelmalla. Jotta verkkoselain voi näyttää Shockwave-objektin, täytyi siihen ensin asentaa "Shockwave Player" -lisäosa. Shockwave-lisäosan sai Adoben sivuilta ilmaiseksi.
Shockwave-sisällön luomiseen tarkoitetun Adobe Director -ohjelman tuki päättyi 1. helmikuuta 2017. MacOS:n Shockwave-lisäosan tuki päättyi 1. maaliskuuta 2017 ja Windowsin Shockwave-lisäosan tuki päättyi 9. huhtikuuta 2019.